Ich clage niht blůmen noch den kle (Mit originalen Lettern)
Ich clage niht blůmen noch den kle·
ich clage niht wnnecliche tage·
ich klage ein ander ſchulde·
ich clage mir iſt nach gv̊te we·
dc iſt voꝛ aller not min clage·
die ich vnſanfte dvlde·
gv̊t wil an froͤiden mich verhern·
wolde aber mich dú gv̊te nern·
ſo wer ich rich gebe mir dú ſchone ir hulde·

Mir iſt niht lieber danne gv̊t·
des wil ich niemer mich geſchamen·
ſwa manſ ſeit zemere·
ſwie ſelten es mir liebe tůt·
doch minne ich es durh ſinen namen·
gv̊t iſt vnwandelbere·
nv merkent was ich heiſſe gv̊t·
des doch vil maniger niht entůt·
min frowe iſt gv̊t bi der ich gerne were·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse